**დანართი 1:**

**ი ნ ფ ო რ მ ა ც ი ა**

**ქალაქ ბათუმის მუნიციპალიტეტის საკრებულოს 2023 წლის 13 თებერვლის**

**N2 დადგენილებით დამტკიცებულ განაშენიანების დეტალურ**

 **გეგმაში ცვლილების დამტკიცებისათვის**

ქალაქ ბათუმის მუნიციპალიტეტის მერიის ქალაქგანვითარებისა და ურბანული პოლიტიკის სამსახურში შპს „ORIX“-ის (ს/ნ: 245621037) 2025 წლის 10 აპრილის 10/1425100609-06 განცხადების საფუძველზე დაწყებულია საჯარო ადმინისტრაციული წარმოება, ქალაქ ბათუმის მუნიციპალიტეტის საკრებულოს მიერ „ქალაქ ბათუმის მუნიციპალიტეტის გარკვეულ ტერიტორიებზე განაშენიანების დეტალური გეგმის დამტკიცების შესახებ“ 2023 წლის 13 თებერვლის N2 დადგენილებით დამტკიცებულ განაშენიანების დეტალურ გეგმაში ცვლილების შეტანის მიზნით.

საპროექტო ტერიტორია მდებარეობს ქ. ბათუმი, შოთა რუსთაველის ქ.N20-ში მდებარე მიწის ნაკვეთზე (ს/კ 05.22.06.001). გეგმარებითი ერთეული მოქცეულია შოთა რუსთაველის, ნ. დუმბაძის, ა. სამსონიას და დემეტრე თავდადებულის ქუჩებს შორის და მოიცავს მიწის ნაკვეთებს საკადასტრო კოდებით: 05.22.06.001; 05.22.06.003; 05.22.06.002. გეგმარებითი ერთეულის ფართობი შეადგენს 4700 კვ.მ-ს. გეგმარებით ერთეულზე დაგეგმილია სასტუმროს დანიშნულების მრავალსართულიანი შენობის განთავსება. აღნიშნულის განხორციელება საჭიროებს განაშენიანების გამჭიდროებას - განაშენიანების ინტენსივობის კოეფიციენტის გაზრდას კ2=4,6-მდე.

განაშენიანების დეტალური გეგმა ატვირთულია დანართის სახით, დაინტერესებულ პირებს გაქვთ შესაძლებლობა გაეცნოთ წარმოდგენილ დოკუმენტაციას და წარმოადგინოთ თქვენი მოსაზრებები, როგორც წერილობითი ფორმით საჯარო განხილვამდე, ასევე დააფიქსიროთ საჯარო განხილვის დღეს.

განაშენიანების დეტალური გეგმასთან დაკავშირებით საჯარო განხილვის ორგანიზება დაევალოს ქალაქ ბათუმის მუნიციპალიტეტის მერიის ქალაქგანვითარებისა და ურბანული პოლიტიკის სამსახურს და აღნიშნულ წარმოებაზე საჯარო განხილვა გაიმართოს 2025 წლის 09 ივლისს    11 სთ-ზე.